

**Bestyrelsesmøde**

**Fredag, 14. september 2018 på Gladsaxe Byarkiv, Rådhus Allé 1, 2860 Søborg, lokale 3215, kl. 11.00**

**Deltagere**: Formand Charlotte Voss, Gladsaxe Byarkiv; næstformand Søren Bitsch Christensen, Aarhus Stadsarkiv; kasserer Tina Knudsen Jensen, Randers Stadsarkiv; Peter Damgaard, Tårnby Stads- og Lokalarkiv; Caspar Christiansen, Frederiksberg Stadsarkiv (suppl.); Jesper Thomassen, Aalborg Stadsarkiv (suppl.) Afbud fra Mie Andersen, Næstved-Arkiverne.

**Referat**

1. **Valg af ordstyrer, referent og godkendelse af dagsorden**
   1. Charlotte Voss valgt til ordstyrer, Søren Bitsch til referent. Dagsorden godkendt.
2. **Årsmøde 2018 i ODA**
   1. Program er udfærdiget og udsendes i endelig form mandag 17.9.
3. **Danske Arkivdage 2019/2020**
   1. Det ser ikke ud til at være realistisk med afholdelse i 2019. Vi forventer, det bliver 2020, men afventer dog endelig beslutning. Charlotte tager kontakt til de øvrige arrangører.
4. **Nyt fra ODA Lovreguleret og ODA Kulturarv** 
   1. ODA Lovreguleret:
      1. Møde i K-udvalget i foråret førte frem til det nyligt afholdte møde for §7-medarbejderne og RA. Ekstraordinært mange deltagende, muligvis pga. sammenfald med e-arkivarnetværksmøde. Mødet gav dog efter bestyrelsens opfattelse ikke tilstrækkelig information om eksempelvis persondataområdet, selvom ODA havde fremsendt strukturerede spørgsmål. RA har dog tilkendegivet, at de vil samle op på de spørgsmål, der ikke blev besvaret.
      2. Charlotte orienterede om en henvendelse fra Digitaliseringsstyrelsen om fælles kommunale standarder mht. kommunale systemoversigter i Kitos (2.400 systemer). Bestyrelsen holder det åbent, om man vil støtte arbejdet økonomisk. Det vil være en service for vores medlemmer, men er det for håndfast at lægge disse standarder fast på denne måde? Charlotte tager sagen op for bestyrelsen senere.
   2. ODA Kulturarv:
      1. RETRO-projektet – status er:
         1. 324 skannede sogn- og byrådsprotokoller
         2. 2 transskriberede protokoller
         3. 51 frivillige
         4. 11 deltagende arkiver fra ODA og SLA.
      2. Giv det videre. Bog udgives af GADs Forlag i oktober. Hjemmesiden driftes fortsat af Aarhus Stadsarkiv. Fremtiden drøftes på årsmødet.
5. **Arbejdsgruppen for visioner for ODA i forhold til samarbejde med Rigsarkivet**
   1. To møder afholdt, syv deltagere (Ballerup, Guldborgsund og København + fire fra bestyrelsen). Undersøger bl.a. behovet for fælles registreringssystem og det ønskværdige i en registreringspligt for kommunale arkivalier; processen med den nye B&K-bekendtgørelse, hvor der på trods af åbenhed indkom en del høringssvar. Mødet blev efterfulgt af en drøftelse med rigsarkivaren, Elisabeth Bloch og Charlotte Voss om disse emner. Der var her enighed om fordelene ved en tættere dialog mellem arkivorganisationerne og RA.
6. **Udvikling af ODA’s hjemmeside**
   1. Udskudt til efterårets bestyrelsesseminar.
7. **Samarbejdsaftale med SLA** 
   1. Intet nyt.
8. **Nyt fra netværk: E-arkivering og Formidling** 
   1. E-arkiveringsnetværket holdt møde i august på Københavns Stadsarkiv. Referat er udsendt. Velbesøgt møde. Ny koordinator er Inger Nørgaard, Randers. God opbakning til arbejdsgruppen for forberedelse af arkivversioner.
   2. Vedr. formidling, se under ODA Kulturarv, pkt. 4b. Netværket er hermed nedlagt. Hvis interesserede melder sig for at føre netværket videre, er bestyrelsen åben over for det, og der er midler afsat til dette.
9. **Nyt fra repræsentationen i eksterne netværk og udvalg PAU, LFF** 
   1. Privatarkivudvalget mødes 20. september 2018. Der er fremlagt forslag til ”Kommissorium for arbejdsgruppe under Privatarkivudvalget til udarbejdelse af national strategi for private arkivalier”.
   2. LFF: Det kommende seminar er under udarbejdelse. Signe Gronemann fra Københavns Stadsarkiv repræsenterer ODA.
10. **Sekretariatet** 
    1. Intet nyt. Søren indsættes som medadministrator på Virk.dk.
11. **Tilskud af midler**
    1. Trap-seminar, Aarhus, 5.000, 12. november, i samarbejde med Dansk Komite for Byhistorie og Dansk Lokalhistorisk Forening.
12. **Regnskab og budget**
    1. Der øremærkes penge til GDPR-analyse (25.000 kr.), Danske Arkivdage (75.000 kr.) til anvendelse i 2019.
    2. Peter Damgaard, Tårnby, fremlagde en projektidé om en råds- og nævnsdatabase, eventuelt inklusive organisationsdiagrammer. Ansøgning skal indsendes.
13. **Medlemskaber** 
    1. Der rettes henvendelser til nyoprettede paragraf 7-arkiver.
14. **Eventuelt** 
    1. Peter Damgaard orienterede om en arbejdsgruppe om kommunale forsyningsfællesskaber, paragraf 60-fællesskaber og andre fællesskaber og spørgsmålet om arkivering. Formålet er at dokumentere problemets omfang og rette koordineret henvendelse til Rigsarkivet.
    2. Randes Kommune har indgået arkiveringssamarbejde med Syddjurs Kommune.
    3. HOKA afholder seminar 21. september om forsyningsarkivalier. Se nærmere på egen hjemmeside.
    4. Arkivforeningen afholder seminar 24. oktober om nordatlantiske territorier i danske arkiver. Se nærmere på egen hjemmeside.
15. **Næste møde** 
    1. Vedtaget at afholde bestyrelsesseminar, Nyborg Strand, 16.000 kr. for hele bestyrelsen. 15.-16. november 2018. Charlotte fremlægger et program for seminaret.